cyanic-selkie/wikianc huggingface dataset:
2009 DD45
BBC News Online მიხედვით, 2009 DD45 მანძილი დედამიწიდან შეადგენდა 72000 კილომეტრს, 2009 DD45 2009 წლის 3 მარტს ასტეროიდმა დედამიწის სიახლოვეს ჩაიარა.
სქოლიო
კატეგორია:ასტეროიდები
პრასადამი
პრასადამი, პრასადი (სანსკ. प्रसादम prasādam „წყალობა“) — ცნება ინდუიზმში, „განწმენდილი“ საკვები, რომელსაც ღვთაებათა რიტუალურ მსახურებაში (იხ. ბჰაკტი) ერთ-ერთი ცენტრალური მნიშვნელობა უკავია.
პრასადამის პრაქტიკა
ბრაჰმანის ხელით რიტუალური და მრავალი ჰიგიენური წესის გათვალისწინებით მომზადებული ვეგეტარიანული კერძები საკურთხეველზე ღვთაების გამოსახულების წინ თავსდება, ქურუმის მიერ ზანზალაკების რეკვის ქვეშ კერძები ცოტა ხანში განიწმინდება (ითვლება, რომ ღვთაებები ამ შენაწირს მიირთმევენ), შემდეგ კი კულტის მსახურნი და მათი თანაშემწენი ღვთაების მიერ ამგვარად „ნაჭამი“ და „ნაწყალობები“ პრასადამით ანუ ღვთის საჭმლის ნარჩენებით მსახურებაზე შეკრებილ მორწმუნეებს აპურებენ.
ითვლება, რომ 7 წლის განმავლობაში საკვებად მხოლოდ პრასადამის მიღებისას, ადამიანის არა მხოლოდ სხეული, არამედ სულიც განიწმინდება.
პრასადამი აიურვედას უძველესი ვეგეტარიანული რეცეპტებით მზადდება, რომლებიც ცილის, ცხიმისა და ნახშირწყლების შეთავსებისას ინდური (ვედური) მედიცინის მიღწევებს ითვალისწინებს. ბჰაგავადგიტას მიხედვით, ის, ვინც პრასადამის გარდა სხვა საკვებს იღებს, იგი „ცოდვით საზრდოობს“ (ბჰაგავადგიტა 3.13).
კატეგორია:ინდუისტური ფილოსოფიის კონცეფციები კატეგორია:სანსკრიტული სიტყვები და ფრაზები კატეგორია:რელიგიური პრაქტიკები
Don't Turn Out the Lights
Don't Turn Out the Lights — New Kids on the Block-ის და Backstreet Boys-ის სიმღერა და სინგლი. გამოვიდა 2011 წელს. შეტანილია ჯგუფების ერთობლივ ალბომში NKOTBSB.
რესურსები ინტერნეტში
კატეგორია:New Kids on the Block-ის სიმღერები კატეგორია:Backstreet Boys-ის სიმღერები კატეგორია:2010 წლის სიმღერები კატეგორია:2011 წლის სინგლები
ადელა ნორიეგა
სქოლიო
კატეგორია:მექსიკელი მსახიობები კატეგორია:დაბადებული 1969 კატეგორია:დაბადებული 24 ოქტომბერი
Lasioglossum shanganiense
Lasioglossum shanganiense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
shanganiense
თურქესტანი
თურქესტანი (Түркістан) — ქალაქი ყაზახეთში, თურქესტანის ოლქის ადმინისტრაციული ცენტრი. ყაზახეთის ერთ-ერთი ყველაზე ძველი ქალაქი.
მოსახლეობა
1897 წელს მშობლიური ენის მიხედვით მოსახლეობა ასე ნაწილდებოდა : უზბეკები — 79,2 %, ყაზახები — 12,5 %, თათრები — 4,5 %, რუსები (ველიკორუსები, მალორუსები და ბელორუსები) — 2,7 %, პოლონელები — 0,4 %, ირანელები — 0,16, სარტები — 0,13 %.
ჩიმქენთის ოლქში, რომელშიც შედის ქალაქი თურქესტანი, 1897 წელს მთლიანობაში ცხოვრობდა 285 059 კაცი, სადაც მშობლიური ენის მიხედვით მოსახლეობა ასე ნაწილდებოდა : ყირგიზ-კაისაკები (ყაზახები) — 78,8 %, სარტები — 11,2 %, უზბეკები — 7,2 %, რუსები (ველიკორუსები, მალორუსები და ბელორუსები) — 2,2 %, თათრები — 0,2 %, ებრაელები — 0,06 %.
1979 წ. — 65 443
1989 წ. — 77 692
1999 წ. — 85 613
თანამედროვე საზღვრებში მოსახლეობის ცვალებადობა ასეთია: :
1999 წ. — 102 505
2009 წ. — 142 899
2009 წლის მონაცემებით აკიმატის ეროვნული შემადგენლობა ასეთია:ყაზახები − 52,5 %, უზბეკები — 45,2 %, რუსები და სხვ. — 2,3 %.
ისტორია
დასახლება თანამედროვე ქალაქის ადგილზე აღმოცენდა ახ. წ. 500 წელს. მისი დაარსება განაპირობა სამარყანდის, ბუხარისა და ხივის საქარავნო გზების გზაჯვარედინზე მდებარეობამ. X საუკუნეში მას შავგარი, ხოლო XII საუკუნიდან — იასი ეწოდებოდა. შუა საუკუნეების იასი იყო ქალაქი-ციხესიმაგრე. XII საუკუნეში აქ ცხოვრობდა პოეტი და მოაზროვნე ხოჯა აჰმედ იასავი (1093–1166 წწ.), რომელიც იქვეა დაკრძალული, მისივე სახელობის მავზოლეუმში. 1396-1398 წლებში თემურლენგმა მავზოლეუმთან დაიწყო მეჩეთის მშენებლობა, თუმცა 1405 წელს მისი გარდაცვალების შემდეგ მშენებლობა შეწყდა.
ქალაქი თურქესტანის სახელით მოიხსენიება XV საუკუნიდან. XVI-XVIII საუკუნეებში კი ყაზახეთის სახანოს დედაქალაქი იყო.
ხოჯა აჰმედ იასავის მავზოლეუმი
ქალაქის მთავარი ღირსშესანიშნაობააა ხოჯა აჰმედ იასავის მავზოლეუმი, რომელიც აგებულია XV საუკუნეში. მისი მშენებლობა 1389 წელს, თემურლენგის ბრძანებით დაიწყო, რათა ჩაენაცვლებინა XII საუკუნის პოეტის, ხოჯა აჰმედ იასავის (1093–1166) პატარა მავზოლეუმი, მაგრამ 1405 წელს, თემურლენგი გარდაიცვალა და მშენებლობა შეჩერდა.
მიუხედავად მისი დაუსრულებელი სახისა, მავზოლეუმი თემურლენგის ეპოქის არქიტექტურის ერთ-ერთ საუკეთესოდ შემონახულ ნიმუშს წარმოადგენს. მავზოლეუმი დღეს მთელი ცენტრალური აზიიდან უამრავ პილიგრიმს იზიდავს და ყაზახებისთვის ეროვნულ იდენტობასთან ასოცირდება. წარმოადგენს ყაზახეთის დაცულ, ეროვნულ მუზეუმს და 2003 წლიდან იუნესკოს მსოფლიო მემკვიდრეობის ძეგლს.
სქოლიო
კატეგორია:ყაზახეთის ქალაქები კატეგორია:ყოფილი დედაქალაქები
ახალი ავსტრალია
მინი|250პქ|უილიამ ლეინის ძმის მიერ დახატული პარაგვაის რუკა მინი|250პქ|ახალი ავსტრალიის დასახლება [[პარაგვაიში]] ახალი ავსტრალია იყო უტოპისტი სოციალისტების დასახლება პარაგვაიში, რომელიც ავსტრალიელმა ახალი ავსტრალიის მოძრაობამ დააარსა. კოლონია ოფიციალურად 1893 წლის 28 სექტემბერს დაარსდა სახელით კოლონია ნუევა აუსტრალია (Colonia Nueva Australia) და შედგებოდა 238 მოზრდილისა და ბავშვისგან.
ახალი ავსტრალიის კოოპერატიული სამოსახლო ასოციაცია, რომელიც ცნობილია მოკლე სახელით „ახალი ავსტრალიის მოძრაობა“ 1892 წელს უილიამ ლეინმა დააარსა. ლეინი ავსტრალიის მუშათა მოძრაობის წამყვანი ფიგურა იყო და მან 1890 წელს ავსტრალიის მშრომელთა პირველი გაზეთი — Queensland Worker-ი დააფუძნა. ავსტრალიის მუშათა მოძრაობის გაყოფის შედეგად წევრთა გარკვეული ნაწილი ავსტრალიის ლეიბორისტულ პარტიაში გადავიდა, რამაც ლეინს ქვეყნის ფარგლებს გარეთ სოციალისტურ-უტოპიური მოძრაობის შექმნისკენ უბიძგა.
სქოლიო
კატეგორია:პარაგვაის ისტორია კატეგორია:ავსტრალიის ისტორია
Cerapachys besucheti
Cerapachys besucheti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
აჯიკა
აჯიკა — ცხარე სანელებლების ნაზავი, რომელსაც ქართულ სამზარეულოში კერძების მოსამზადებლად იყენებენ. მზადდება ცხარე წიწაკით, ნივრით, სუნელებითა და მწვანილებით. გარდა ამისა, შეიძლება სხვა ბოსტნეულის გამოყენებაც: სტაფილო, ტკბილი წიწაკა, ჭარხალი, პომიდორი.
წარმოშობით სამეგრელოდან ან აფხაზეთიდან უნდა იყოს, გავრცელებულია მთელს საქართველოში, კავკასიაში და ბოლო დროს აღმოსავლეთ ევროპასა და შუა აზიაში. არსებობს წითელი და მწვანე აჯიკა. განსხვავებულია აჯიკა კონსისტენციითაც. პოპულარული წარმოდგენით, ყველაზე ცხარე და გემრიელ აჯიკას აფხაზეთში ამზადებენ.
სქოლიო
კატეგორია:ქართული საწებელი
დემოტური დამწერლობა
thumb|200px|[[როზეტის ქვა|როზეტის ქვის დემოტური წარწერა.]] დემოტური დამწერლობა — ჰიერატიკული დამწერლობისაგან წარმომდგარი ეგვიპტური შრიფტი, რომელმაც ძვ. წ. VII საუკუნიდან წინა პლანზე წამოიწია და დემოტური ენისათვის გამოიყენებოდა. დამწერლობა კურსივი სახისაა.
ტერმინ დემოტურს (ბერძნულად სახალხო) იყენებს ჰეროდოტე, ხოლო პორფირიოსი ეგვიპტური დამწერლობის ამ სახეს ეპისტოლოგრაფიულს უწოდებს, რასაც იგივე მნიშვნელობა აქვს, რაც სიტყვა დემოტურს. დაახლოებით 1000 წლის მანძილზე გამოიყენებოდა დემოტური, როგორც ყოველდღიური ხმარების შრიფტი, სანამ სალაპარაკო ენა სხვა მხრივ არ განვითარდა. ამ დროის განმავლობაში იეროგლიფები მხოლოდ ძეგლების, შენობების მოსაკაზმად გამოიყენებოდა, დემოტური კი უფრო მეტად საღვთო და რელიგიური დანიშნულების ტექსტებში გვხვდება.
დემოტურით შესრულებული ტექსტი რთულია წასაკითხად, რადგან იგი ბევრ მსგავს ნიშანსა და ლიგატურას შეიცავს. ასევე თავდაპირველი ფორმები შეცვლილია სწრაფი წერისა გამო; ნიშანთა მოხაზულობები სხვადასხვა ხელნაწერებში ინდივიდუალურია და კალიგრაფიაზეცაა დამოკიდებული.
წერის სისტემა ეგვიპტური იეროგლიფების მსგავსია. არის ფონოგრამები, რომელთაგან ზოგი ბევრ თანხმოვანს გადმოგვცემს, ზოგიც რამდენიმეს. იეროგლიფებისაგან განსხვავებით, ზოგიერთი ერთ თანხმოვნიანი ნიშნების სპეციალური ფორმები სიტყვის დასაწყისშიც გვხვდება. იეროგლიფებისაგან დემოტური იმითაც განირჩევა, რომ ნიშნები ხმოვნებისთვისაც შეიძლება იყოს ჩასმული სიტყვაში, განსაკუთრებით კი უცხოურ სიტყვებში. თანხმოვან w–ს ხშირად იყენებენ ხმოვნების ო და უ–ს ჩასაწერადაც, ასევე j-ს – ი–ს ჩასაწერად. იეროგლიფების მსგავსად დემოტურშიც გვხვდება დეტერმინატივები. ნიშნების ზუსტი რაოდენობა ჯერ კიდევ არაა გარკვეული, თუმცა დაახლოებით ასამდეა. ბევრი ნიშანი მრავალმნიშვნელოვანია, რადგან ისინი სხვადასხვა იეროგლიფისაგან არიან მიღებულნი. რომეულ პერიოდშიც დემოტური დამწერლობის ანბანური ნიშნების გამოყენება ჯერ კიდევ ფართო იყო, ამ დროს ნიშნების მოხაზულობა თანდათან დაპატარავდა.
დეშიფრაცია
ცხრილში ნაჩვენებია ეგვიპტურის, დემოტურის და კოპტურის მსგავსება.
რესურსები ინტერნეტში
კატეგორია:ეგვიპტოლოგია კატეგორია:დამწერლობები
წმინდა ევფსიქი
წმინდა მოწამე ევფსიქი — მართლმადიდებელი ეკლესიის წმინდანი, ხსენების დღე არის ძველი სტილით 7 სექტემბერი, ახალი სტილით - 20 სექტემბერი. იგი კაბადოკიის კესარიაში დაიბადა. ერთ-ერთ სვინაქსარში იგი სენატორ დიონისეს ძედ იხსენიება. იმპერატორ ადრიანეს მიერ ქრისტიანთა დევნისას იგი შეიპყრეს, აწამეს და საპყრობილეში ჩააგდეს. აქ წმიდანს ანგელოზმა დაუამა წყლულები. როდესაც მარტვილი გაათავისუფლეს, მან მთელი ქონების უმეტესი ნაწილი გლახაკებს დაურიგა; დარჩენილი ნაწილი კი გაუნაწილა მტრებს - მათ, ვინც დაასმინა იგი და საწამებლად გადასცა. როდესაც მმართველი შეიცვალა, ევფსიქი ისევ დაატუსაღეს და სასტიკი წამების შემდეგ თავი მოჰკვეთეს. უფლის რჩეულს ჭრილობებიდან რძე და სისხლი ერთად სდიოდა. მარტვილი იმპერატორ ადრიანეს (117-138) დროს აღესრულა.
ლიტერატურა
კატეგორია:II საუკუნის ქრისტიანი წმინდანები კატეგორია:მართლმადიდებელი ეკლესიის წმინდანები
ჰაროლდ პენდერის პრემია
ჰაროლდ პენდერის პრემია (Harold Pender Award) — ჯილდო, რომელიც დაარსდა 1972 წელს და გადაეცემა პენსილვანიის უნივერსიტეტის საინჟინრო და კომპიუტერული მეცნიერების ფაკულტეტის მიერ პროფესიაში გამორჩეულ წევრს, რომელმაც წარმატებას მიაღწია საზოგადოებრივ ცხოვრებაში შეტანილი მნიშვნელოვანი წვლილით. მას ეწოდა დამფუძნებლის, დეკან ჰაროლდ პენდერის სახელი. პენდერის პრემია საინჟინრო სკოლის უმაღლესი ჯილდოა.
სქოლიო
კატეგორია:აშშ-ის ჯილდოები კატეგორია:ჯილდოები ანბანის მიხედვით
საფრანგეთის კამპანია
საფრანგეთის კამპანია — მესამე რაიხის ჯარების შეტევითი მოქმედება საფრანგეთის წინააღმდეგ 1940 წლის 10 მაისი - 24 ივნისს, მეორე მსოფლიო ომის დროს. საფრანგეთის კამპანიის მიზანი იყო ნიდერლანდების, ბელგიის, ლუქსემბურგის ოკუპაცია და საფრანგეთის ომიდან გამოყვანა. გერმანელ ფაშისტთა სარდლობამ საბრძოლო მოქმედებები 2 ეტაპად დაგეგმა. (ოპერაცია „გელბი“ და „როტი“). ოპერაცია „გელბის“ გასახორციელებლად გენერალ-პოლკოვნიკ ვ. ფონ ბრაუხიჩს 136 დივიზია დაუქვემდებარეს. მთავარი დარტყმა მიზნად ისახავდა „მაჟინოს ხაზის“ შემოვლით მოკავშირეთა ფრონტის გაკვეთას, ნიდერლანდების დაპყრობას და ცენტრალურ ბელგიაზე დარტყმით მოკავშირეთა მთავარი ძალების შებოჭვასა და განადგურებას. მოკავშირეებმა ჩრდილო-აღმოსავლეთ ფრონტზე პა-დე-კალედან შვეიცარიამდე 111 დივიზიას მოუყარეს თავი. 10 მაისს გერმანიის ჯარებმა დაიწყეს სტრატეგიული შეტევა. 14 მაისს ნიდერლანდების არმიამ კაპიტულაცია გამოაცხადა. გერმანელებმა მთავარი დარტყმის მიმართულებით მდ. მაასი გადალახეს. 21 მაისს ლა-მანშის სანაპიროს მიაღწიეს და დიუნკერკთან მიიმწყვდიეს ბელგიის 22 და ინგლის-საფრანგეთის 28 დივიზია. 28 მაისს ბელგიის არმია დანებდა, ხოლო 2 ივნისს ინგლის-საფრანგეთის ჯარები დიდი დანაკარგებით ინგლისში გადაიყვანეს. 5 ივნისს გერმანელებმა დაიწყეს ოპერაცია „როტი“. მდ. სომის ზღუდიდან სამხრეთ-აღმოსავლეთ მიმართულებით — არმიათა ჯგუფი „ა“. მაჟინოს ხაზის ზურგში გასასვლელად გერმანელთა ჯარები ქვეყნის სიღრმეში შეიჭრნენ. საფრანგეთის მთავრობა 10 ივნისს პარიზიდან ბორდოში გადავიდა. 14 ივნისს პარიზი უბრძოლველად ჩაბარდა მტერს. ანრი ფილიპ პეტენის მთავრობამ კაპიტულაცია გამოაცხადა. საფრანგეთის ტერიტორიის უმეტესი ნაწილი გერმანიის ფაშისტთა ჯარებმა დაიკავეს.
ლიტერატურა
კატეგორია:მეორე მსოფლიო ომის ოპერაციები და ბრძოლები კატეგორია:საფრანგეთის ისტორია კატეგორია:ევროპის ისტორია კატეგორია:გერმანიის შეჭრები
ელიზაბეთ ტეილორი
გარდაიცვალა 2011 წლის 23 მარტს, ლოს-ანჯელესში გულის უკმარისობით.
სქოლიო
კატეგორია:ამერიკელი მსახიობები კატეგორია:დაბადებული 27 თებერვალი კატეგორია:დაბადებული 1932 კატეგორია:გარდაცვლილი 23 მარტი კატეგორია:გარდაცვლილი 2011 კატეგორია:ოსკარის მფლობელი კინომსახიობები კატეგორია:XX საუკუნის ამერიკელი ქალი მსახიობები
ვისრამიანი (S-3702)
მინიატიურა|ერთ-ერთი გვერდი ვისრამიანის ხელნაწერიდან ვისრამიანის ხელნაწერი S-3702 დაცულია საქართველოს ხელნაწერთა ეროვნული ცენტრის S ფონდში. გადაწერილია 1729 წელს. ხელნაწერი სპარსული „ვის ო რამინის“ ბეითურ სისტემას წარმოადგენს და მნიშვნელოვანია სპარსული ტექსტის დადგენისა და დაზუსტებისათვის.
საწერ მასალად გამოყენებულია ქაღალდი. შეიცავს 274 ფურცელს, რომელთა ზომებია 29X20 სანტიმეტრი. გადაწერილია მხედრული დამწერლობით, შავი მელნით; სათაურები და აბზაცების დასაწყისები შესრულებულია სინგურით. დასურათება მუსლიმურ-აღმოსავლურ ტრადიციას მისდევს, მინიატიურები მაირანიზებელია.
Clairo (მუსიკოსი)
კლერ ელიზაბეტ კოტრილი, ცნობილი როგორც Clairo (Claire Elizabeth Cottrill; დ. 18 აგვისტო, 1998, ატლანტა, ჯორჯია, აშშ) — ამერიკელი მომღერალი და სიმღერების ავტორი. დაიბადა ატლანტაში და გაიზარდა კარლაილში, მასაჩუსეტსი. მუსიკის წერა და მისი ინტერნეტ პლატფორმებზე განთავსება 13 წლის ასაკში დაიწყო.
მუსიკოსმა პოპულარობა მოიპოვა 2017 წელს, როდესაც გამოუშვა სინგლი „Pretty Girl". შემდგომში მან ხელი მოაწერა კონტრაქტს მუსიკალურ, ხმის ჩამწერ ლეიბლთან. ამის შემდეგ, მან გამოუშვა თავისი სადებიუტო EP Diary 001 (2018). მუსიკოსის სადებიუტო სტუდიურმა ალბომმა Immunity (2019) კრიტიკოსებისგან დიდი მოწონება დაიმსახურა. ალბომთან ერთად მომღერალმა გამოუშვა სინგლები — „Bags" და „Sofia", ეს უკანასკნელი კი გახდა მუსიკოსის პირველი სინგლი, რომელიც მოხვდა Billboard Hot 100-ში.
Clairo-ს მეორე სტუდიური ალბომი, Sling, გამოვიდა 2021 წელს. გამოსვლისთანავე ალბომმა კრიტიკოსების მოწონება დაიმსახურა და კომერციული წარმატება ხვდა წილად. იგი აშშ-ის ალბომების ჩარტში, Billboard 200, ტოპ 20-ში მოხვდა.
ცხოვრება და კარიერა
ცნობილი კომპოზიციების ქავერების ჩაწერა 13 წლის ასაკში დაიწყო. ხშირად ასრულებდა სიმღერებს ადგილობრივ საზოგადოებრივი თავშეყრის ადგილებში, მათ შორის Blue Dry Goods-ში. სწორედ ამ დროს, MTV დაუკავშირდა მუსიკოსს და სიმღერის ჩაწერა სთხოვა შოუსთვის. მან დაიწყო თავისი ნამუშევრების გამოქვეყნება Bandcamp-ზე, ფსევდონიმებით Clairo და DJ Baby Benz. ამ დროს სწავლობდა Concord-Carlisle-ის სკოლაში. ასევე აქვეყნებდა SoundCloud-სა და YouTube-ზე ცნობილი კომპოზიციების ქავერებს. მან გამოუშვა თავისი EP Do U Wanna Fall in Love? 2013 წელს. რამდენიმე დამატებითი EP, მათ შორის Aquarius Boy, Late Show, Moth Girl, Metal Heart და Have a Nice Day მოვიდა 2015 წელს.
მუსიკოსის პოპულარობა გაიზარდა 2017 წლის ბოლოს, როდესაც მისი სიმღერის „Pretty Girl" ვიდეო ვირუსულად გავრცელდა YouTube-ზე.
2018 წლის 25 მაისს Fader Label-მა გამოუშვა Clairo-ს სადებიუტო ჩანაწერი, სახელწოდებით Diary 001.
2018 წლის ოქტომბერში მუსიკოსმა თავისი სიმღერები შეასრულა მუსიკალურ ფესტივალზე Lollapalooza. ის ასევე გამოვიდა Coachella-ზე 2019 წელს.
2020 წლის აპრილში მუსიკოსმა განაცხადა, რომ დაიწყო მუშაობა თავის მეორე სტუდიურ ალბომზე. იმავე წლის ოქტომბერში მუსიკოსმა ჩამოაყალიბა ახალი ჯგუფი სახელად Shelly ინდი-პოპ მომღერლებთან — კლოდთან და მათ ორ მეგობართან ერთად სირაკიუსის უნივერსიტეტიდან, ჯოშ მეჰლინგთან და ნოა ფრენსის გეტცუგთან. ჯგუფმა 2020 წლის 30 ოქტომბერს გამოუშვა ორი ახალი სიმღერა, „Steeeam" და „Natural". 2021 წლის 11 ივნისს Clairo-მ გამოუშვა „Blouse", პირველი სინგლი თავისი მეორე სტუდიური ალბომიდან Sling.
პირადი ცხოვრება
კარიერის დასაწყისში Clairo ხვდებოდა ჯეიკ პასმორს, რომელიც ლონდონში დაფუძნებული ჯგუფის SCORS-ის წევრია.
2017 წელს მუსიკოსმა დაიწყო სირაკიუსის უნივერსიტეტში სწავლა.
მუსიკოსს არასრულწლოვანთა იდიოპათიური ართრიტის დიაგნოზი 17 წლის ასაკში დაუსვეს.
აქტივიზმი
2022 წლის მაისში გამოქვეყნდა დასკვნის პროექტი, სადაც ნათქვამი იყო, რომ აშშ-ის უზენაესი სასამართლო გეგმავდა აბორტის უფლებების გაუქმებას, რომელიც დადგენილი იყო საქმეში Roe v. Wade. მუსიკოსმა, სხვა მომღერლებთან ერთად, როგორიცაა Lorde, ოლივია როდრიგო და ფიბი ბრიჯერსი, ხელი მოაწერა სრულ გვერდიან განცხადებას The New York Times-ში, რომელიც გმობდა უზენაესი სასამართლოს გადაწყვეტილებას. 2022 წლის ივნისში გლასტონბერიში გამოსვლისას მუსიკოსს ეცვა მაისური წარწერით „Bans Off Our Bodies“ პროტესტის ნიშნად აშშ-ს უზენაესი სასამართლოს Dobbs v. Jackson Women's Health Organization-ის საბოლოო გადაწყვეტილების გამო, რომელმაც გააუქმა აბორტის უფლება.
სქოლიო
კატეგორია:დაბადებული 1998 კატეგორია:დაბადებული 18 აგვისტო კატეგორია:ამერიკელი მუსიკოსები კატეგორია:ამერიკელი სიმღერების ავტორები კატეგორია:ამერიკელი მომღერლები
აჩაბეთის ციხე
მარჯვნივ|მინი|აჩაბეთის ციხე აჩაბეთის ციხე – ციხესიმაგრე შიდა ქართლში, ქურთის მუნიციპალიტეტის სოფელ აჩაბეთის (ზემო აჩაბეთის) ტერიტორიაზე. მდებარეობს პატარა მდინარე თირისწყლის მარჯვენა ნაპირას, მცირე შემაღლებაზე. იქვე, რამდენიმე ასეულ მეტრზე მიედინება მდინარე ლიახვი.
ისტორია
აჩაბეთის შესახებ მეტად მცირე ცნობები გაგვაჩნია. მის წარმოშობაზე არაფერია ცნობილი. პირველად იგი XVI საუკუნის შუა წლებში იხსენიება. ირანელთა წინააღმდეგ ლუარსაბ I-ის ბრძოლის დროს მთავარი ბანაკი ქართლში, აჩაბეთში ყოფილა. შემდეგ, დიდი ხნის განმავლობაში, მასზე არაფერი ცნობა არ არის. ვიცით, რომ ირანელთა წინააღმდეგ მებრძოლ გივი ამილახორს შიდა ქართლის ციხეთა, უმრავლესობა ეკავა. მათ შორის იყო აჩაბეთიც. გივი ამილახორთან ბრძოლის დროს ერეკლე მეორეს ორჯერ მოუხდა აჩაბეთისათვის ბრძოლა. ორივეჯერ ციხემ, მართალია, არაჩვეულებრივი სიმტკიცე გამოიჩინა, მაგრამ მეფემ მაინც შეძლო მისი აღება. XVIII საუკუნის 50-იან წლებში ლეკთა თარეშთან დაკავშირებით აჩაბეთის ციხესთან მოხდა შეტაკებები. 1759 წელს ქართლში დიდი ჯარით შემოიჭრა დაღისტნის ბელადი კოსტა და ჩონჩოლ-მუსა. ჩონჩოლ-მუსამ აჩაბეთის ციხე აიღო და ავნევს ალყა შემოარტყა. კოსტა ბელადი კი ატოცის ციხეს შემოსდგომია. მდგომარეობა იმდენად სერიოზული ყოფილა, რომ ერთიანი ბრძოლისთვის შეკრებილან თეიმურაზი, ერეკლე და იმერეთის მეფე სოლომონი თავიანთი ჯარებით. მათ ჯერ კოხტა ბელადს შეუტიეს, მოშალეს ლეკთა განლაგება და მტერი გააქციეს. აქედან გაქცეულ ლეკებს ავნევში მყოფთათვის შეუტყობინებიათ. ჩონჩოლ-მუსა მაშინვე გასცლია ციხეს და დვანის ციხისათვის, შეუფარებია თავი. როცა მეფეებმა ავნევს ვერავინ ნახეს, დვანს მიაშურეს. შიგ შეფარებულმა ლეკებმა პირისპირ შებმა ვერ გაბედეს და მცირე რაზმით გამოხდომები არჩიეს. მხოლოდ ღამემ გაჰყარა მებრძოლნი. როცა გათენდა, ახლო-მახლო ერთი ლეკიც აღარ ჩანდა: მათ ისარგებლეს ღამის სიბნელით და გაიპარნენ. ქართველთა ჯარი დაედევნა, მაგრამ გვიანღა იყო, ვეღარ დაეწივნენ. აჩაბეთის ციხე შემდეგ ხანებშიაც იხსენიება, მაგრამ იქ დიდი ბრძოლები, არ ჩანს.
არქიტექტურა
მინიატიურა|აჩაბეთის ციხე ნანგრევებში გაირჩევა სხვადასხვა დროის ოთხი ფენა. პირველად აქ მდგარა კოშკი მცირე გალავნით. შემდეგ გალავნის შიგნით რეკონსტრუქცია მომხდარა. ძველ გალავანზე მიუშენებიათ არცთუ ისე დიდი გალავანი. რამდენიმე საუკუნის შემდეგ საჭირო გამხდარა ციხის ტერიტორიის გაზრდა. ამჯერად ბევრად უფრო დიდი ფართობისათვის შემოუყოლებიათ კედელი.
კოშკი ქვემო ნაწილში ოთხკუთხედს უახლოვდება, ზემოთ კი თითქოს წრიულია. დაზიანებული სახით მოღწეულია ოთხი სართული. ქვემოთ კოშკი მასიურია. შესასვლელი მეორე სართულზეა. ქვედა სართულებს მხოლოდ კარ-ფანჯრები აქვთ, ზედა სართულების კედლებში კი სათოფურებია მოწყობილი.
თავდაპირველი გალავანი უსწორო ნახევარწრეს უახლოვდება. მისი ერთი ბოლო კოშკის ჩრდილო-დასავლეთის კუთხეს ებჯინება მეორე — ჩრდილო-აღმოსავლეთის კუთხეს. შემდეგში სამხრეთ-დასავლეთ მონაკვეთში კამაროვანი სათავსო ჩაუდგამთ. მეორე გალავანი თითქმის პირველის პარალელურად მიემართება. კედლებში სათოფურები ყოფილა განლაგებული. გალავნებს შორის მანძილი ერთ ადგილას განიერდება და იქ მოწყობილია ღრმა ხარო ხორბლის შესანახად.
მესამე გალავანი საკმაოდ დიდ ფართობს შემოსაზღვრავს. გეგმაში იგი უსწორო ოთხკუთხედს წარმოადგენს. ჭიშკარი მოწყობილი ყოფილა აღმოსავლეთით. გალავნის სიმაღლე ექვს მეტრს აღემატება. ზედა იარუსზე განლაგებული იქნებოდა სათოფურები.
აჩაბეთის ციხეს 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ქურთის მუნიციპალიტეტის ციხესიმაგრეები კატეგორია:ეროვნული მნიშვნელობის კატეგორიის კულტურის უძრავი ძეგლები
Cerapachys bicolor
სქოლიო
კატეგორია:ჭიანჭველები
გურამ ალექსიძე
გურამ ალექსიძე (დ. 30 ივლისი, 1939, თელავი) — ქართველი ბიოლოგი, მეცნიერი, სოფლის მეურნეობის მუშაკი.
ბიოგრაფია
1962 წელს დაამთავრა საქართველოს სასოფლო–სამეურნეო ინსტიტუტი.
1967–1973 წლებში მუშაობდა საქართველოს მებაღეობის, მევენახეობისა და მეღვინეობის სამეცნიერო–კვლევითი ინსტიტუტის უფროს მეცნიერ–თანამშრომლად. 1974–1983 წლებში და 1987 წლიდან იყო საქართველოს მცენარეთა დაცვის ინსტიტუტის დირექტორის მოადგილე სამეცნიერო ნაწილში. 1983–1987 წლებში იყო აშშ–ს მცენარეთა დაცვის ექსპერტი. მან შეისწავლა საქართველოს პირობებში ხეხილისა და ვაზის მავნებლების ბიოეკოლოგია, მათი რიცხობრიობის მარეგულირებლი  ფაქტორები და დაამუშავა მათ წინაარმდეგ ბრძოლის ინტეგრირებული ღონისძიებები. პირველად საქართველოში ხეხილის აგროცენოზებისათვის დაადგინა მავნე და სასარგებლო მწერების ურთიერთდამოკიდებულება მათემატიკური მოდელირებისა და ელექტრონულ–გამომთვლელი მანქანების გამოყენებით, გამოიკვლია პესტიციდების მოქმედება მავნე და სასარგებლო მწერებზე და შეიმუშავა ეკოლოგიური თვალსაზრისით მათი უსაფრთხოდ გამოყენების მეთოდები. არის 200-ზე მეტი სამეცნიერო ნაშრომის ავტორი, მათ შორის 17 მონოგრაფიისა და 10-ზე მეტი ბროშურის, 80-ზე მეტი ნაშრომი გამოქვეყნებულია საერთაშორისო ჟურნალებში. ბიოლოგიის მეცნიერებათა დოქტორი (1989), პროფესორი (1989), ენტომოლოგი.
ჯილდოები
1999 — ღირსების ორდენი
რესურსები ინტერნეტში
კატეგორია:დაბადებული 30 ივლისი კატეგორია:დაბადებული 1939 კატეგორია:თელავში დაბადებულები კატეგორია:ქართველი ბიოლოგები კატეგორია:ქართველი სოფლის მეურნეობის მუშაკები
Lasioglossum sharpi
Lasioglossum sharpi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1946 წელს.
სქოლიო
sharpi
The Sims 3 Pets
შესაძლებელია ძაღლის ან კატის გაწვრთნა, სასეირნოდ გაყვანა. შესაძლებელია ცხენის გადაადგილების საშუალებად გამოყენება, სისწრაფეში ან ხტომაში გაწვრთნა, შემდეგ კი შეჯიბრებში მონაწილეობა და ფულადი პრიზების მოგება.
სქოლიო
კატეგორია:2011 წლის ვიდეო თამაშები კატეგორია:The Sims კატეგორია:Windows-ის თამაშები კატეგორია:Xbox 360-ის თამაშები კატეგორია:PlayStation 3-ის თამაშები კატეგორია:Nintendo 3DS-ის თამაშები კატეგორია:ცხოვრების სიმულირების თამაშები კატეგორია:Electronic Arts-ის თამაშები კატეგორია:Kinect-ის თამაშები კატეგორია:Mac OS X-ის თამაშები Pets
ახმად კადიროვი
ახმად კადიროვი (დ. 23 აგვისტო, 1951, ყარაგანდა — გ. 9 მაისი, 2004, გროზნო) — ჩეჩნეთის სასულიერო და პოლიტიკური მოღვაწე, ჩეჩნეთის რესპუბლიკის პირველი პრეზიდენტი. რამდენიმე წელი იჩქერიის ყადის თანამდებობა ეკავა. ჩეჩნეთის მეორე ომის დაწყებისთანავე რუსეთის მხარეს გადავიდა. სეპარატისტთა თავდასხმის შედეგად დაიღუპა 9 მაისს, აღლუმის დროს.
რესურსები ინტერნეტში
კატეგორია:რუსეთის გმირები კატეგორია:რუსი პოლიტიკოსები კატეგორია:დაბადებული  23 აგვისტო კატეგორია:დაბადებული 1951 კატეგორია:გარდაცვლილი 9 მაისი კატეგორია:გარდაცვლილი 2004 კატეგორია:„ერთიანი რუსეთის“ წევრები
მართკუთხედი
thumb|250px|მართკუთხედი მართკუთხედი — ოთხკუთხედი, რომლის ყველა კუთხე მართია.
განმარტებიდან გამომდინარეობს, რომ მართკუთხედს აქვს ორი წყვილი ერთმანეთის პარალელური სიგრძით ტოლი გვერდი. ე. ი. ყველა მართკუთხედი არის პარალელოგრამი. მართკუთხედი რომლის გვერდები ტოლია არის კვადრატი.
მართკუთხედის ფართობი ტოლია მისი ერთ-ერთი გვერდის სიგრძის ნამრავლის მის არამოპირდაპირე გვერდის სიგრძეზე.
ჩოლოყაშვილების ციხე-დარბაზი
მინი| ჩოლოყაშვილების ციხე ჯაბა ლაბაძის ფოტო
ჩოლოყაშვილების ციხე-დარბაზი — ციხესიმაგრე კახეთში, ახმეტის დასავლეთის უბან უტოში, მდ. ორვილის მარცხენა ნაპირზე. ციხის ეზოში აგებული ჯვარპატიოსნის ეკლესიის კედელზე არსებული წარწერიდან ვიგებთ, რომ ციხესიმაგრე აუგია მეფის სახლთუხუცეს გრიგოლ ჩოლოყაშვილს 1755–1756 წელს.
ციხე-დარბაზი XVIII საუკუნის შუა ხანაში ქართლ-კახეთში გავრცელებულ სიმაგრეთა ტიპს მიეკუთვნება. გეგმით მოგრძოა. კუთხეებში ცილინდრული კოშკები ყოფილა აღმართული, რომელთაგან ჩრდილო-აღმოსავლეთისა მთლიანად დანგრეულია, დასავლეთის კოშკებიდან კი მხოლოდ ქვედა ნაწილებია გადარჩენილი. ეს ნარჩენებიც ნანგრევებითაა ამოვსებული. სამხრეთ-აღმოსავლეთის კოშკიც საკმაოდაა დანგრეული, მაგრამ ტიპისა და გადაწყვეტის დადგენა მაინც ხერხდება. გარედან იგი წრიულია, შიგნით - ოთხკუთხა. ნაწილობრივ შერჩენილია სამი სართული. პირველ სართულს შესასვლელი ეზოდან აქვს. თაღი ნახევარწრიულია. მის პირდაპირ კედელში პატარა ოთხკუთხა სათავსოა მოწყობილი. უფრო პატარა სათავსოა დასავლეთის კედელშიც. აღმოსავლეთით მოზრდილი ბუხარია. ამას გარდა, პირველ სართულს აქვს ღრმა და მაღალი თაღოვანი ნიშებიც.
მეორე სართულზე ასვლა ხდებოდა ხის კიბით, შემდეგ სართულებზე კი - კედლის კიბით. სამხრეთის კედელში მთელ სიმაღლეზე ორი ღრმა ნიშია მოთავსებული. ნიშების ზედა ნაწილებში პატარა სარკმლებია, ქვემოთ კი პირდაპირი და ძირს დახრილი სათოფურებია. ერთი ასეთი ნიში დასავლეთითაცაა. აღმოსავლეთის კედლის შუაში ბუხარია, მაგრამ იგი, ქვედა სართულის ბუხრის მსგავსად, ოთხკუთხა ჩარჩოში არ არის ჩამჯდარი. ბუხრის ორივე მხარეს ისევ ნიშებია მოთავსებული.
მესამე სართული უფრო საზეიმო იერს ატარებს. მას ფართო და მაღალი სარკმლები აქვს სამხრეთით, დასავლეთითა და ჩრდილო-აღმოსავლეთით. დასავლეთის სარკმლის თაღზე მხატვრობის ფრაგმენტია შერჩენილი, რაც გვიჩვენებს, რომ ამ სართულის კედლები მთლიანად ყოფილა მოხატული. საფიქრებელია, რომ დანარჩენი სართულებიც მოხატული ყოფილიყო. ეს გარემოება თავისთავად მეტად საინტერესოა, რადგან ფრესკული მხატვრობის კვალი ქართლ-კახეთის სხვა კოშკებში არსად არ გვხვდება. ციხის დასავლეთის მონაკვეთი მთლიანად სიმაგრის მეპატრონის ორსართულიან საცხოვრებელ სახლს ეკავა. ციხის ჭიშკარი აღმოსავლეთის კედლის შუაში ყოფილა. შიგნით, მის სამხრეთით, მარანი მდგარა, მეორე მხარეს კი - თონე.
ლიტერატურა
კატეგორია:ახმეტის მუნიციპალიტეტის ციხესიმაგრეები
ევოდი (სამოცდაათთაგანი)
წმინდა მოციქული ევოდი — სამოცდაათ მოციქულთაგანი, ხსენების დღე (ონისიფორესთან ერთად) არის ძველი სტილით 7 სექტემბერი, ახალი სტილით - 20 სექტემბერი. პეტრე მოციქულის შემდეგ სირიის ანტიოქიის პირველი ეპისკოპოსი იყო. წმიდა მამას მისი მემკვიდრე, მღვდელმოწამე ეგნატე ღმერთშემოსილი (ხს. 2 იანვარს) ანტიოქიელთა მიმართ ეპისტოლეში ახსენებს:
წმიდა მოციქულმა ოცდაშვიდი წელი იღვაწა მღვდელმთავრის ხარისხში და იმპერატორ ნერონის (54-68) დროს, სამოცდაექვსი წლის ასაკში, მოწამეობრივად შეჰვედრა სული უფალს.
ლიტერატურა
კატეგორია:I საუკუნის ქრისტიანი წმინდანები კატეგორია:ქრისტეს სამოცდაათი მოციქული კატეგორია:მართლმადიდებელი ეკლესიის წმინდანები კატეგორია:ანტიოქიის პატრიარქები
აზერბაიჯანი თურქვიზიის სიმღერის კონკურსში
აზერბაიჯანის დებიუტი თურქვიზიის სიმღერის კონკურსში პირველად შედგა 2013 წელს. აზერბაიჯანის ტელევიზია (ATV) პასუხისმგებელია მათი მონაწილეების შერჩევის პროცესზე. ქვეყნის პირველი წარმომადგენელი იყო ფარიდ ჰასანოვი, რომელმაც შეასრულა სიმღერა “Yaşa”. იმ წელს აზერბაიჯანი პირველ ადგილზე გავიდა კონკურსში 210 ქულით. აზერბაიჯანმა გააგრძელა კონკურსში მონაწილეობა და ელვინ ორდუბადლი წარსდგა ქვეყნის სახელით 2014 წელს. მან შეასრულა სიმღერა ,,Divlərin yalnızlığı” და მეცხრე ადგილზე გავიდა 177 ქულით.
კონკურსის წარმოშობა
თურქვიზიის სიმღერის კონკურსი არის ყოველწლიური სიმღერის კონკურსი, რომელსაც ატარებს თურქული მუსიკალური არხი TMB TV, იგი შთაგონებულია ევროვიზიის სიმღერის კონკურსის ფორმატით. პირველი შოუ ჩატარდა ესქიშეჰირში, თურქეთში. ნახევარფინალი გაიმართა 2013 წლის 19 დეკემბერს, ხოლო გრანდიოზული ფინალი 2013 წლის 21 დეკემბერს. სიმღერის კონკურსში მონაწილეობა შეუძლიათ იმ ქვეყნებს და რეგიონებს, რომლებიც თურქულენოვანია ან თურქული ეროვნებისაა. მონაწილე ქვეყნებმა და რეგიონებმა უნდა მიიღონ მონაწილეობა ნახევარფინალში. მსაჯი თითოეული ქვეყნიდან აძლევს 1-დან 10-მდე ქულას ყველა შემსრულებლს, გარდა საკუთარისა. შემდეგ 12-დან 15-მდე ქვეყნის წარმომადგენელი გადადის ფინალში, სადაც ჟიური განსაზღვრავს გამარჯვებულს. ევროვიზიისგან განსხვავებით, რომელშიც გამარჯვებული ქვეყანა მასპინძლობს შემდეგ წელს ღონისძიებას, თურქვიზიის სიმღერის კონკურსს მასპინძლობს ქვეყანა ან რეგიონი, რომლის ქალაქი არჩეულია თურქული კულტურის დედაქალაქად.
თურქვიზიის სიმღერის კონკურსი 2013 წ.
აზერბაიჯანის დებიუტი კონკურსზე შედგა 2013 წლის, ესქიშეჰირში, თურქეთში. სულ 50 მომღერალმა 2013 წლის 19 ოქტომბერს, 26 ოქტომბერს და 2 ნოემბერს მონაწილეობა მიიღო სამ კასტინგ შოუში. 10 მომღერალი შეირჩა ჟიურის მიერ ფინალისთვის. ვადო კაროვენის, გოვჰარ ჰასანზადას, ნიგარ ჯამალის, მუბარიზ ტაგიევის, ელდარ მანსუროვისა და აჰმეტ კოხისგან შემდგარმა ჟიურიმ შეარჩია ფარიდ ჰასანოვი აზერბაიჯანის წარმომადგენლად პირველი თურქვიზიის სიმღერის კონკურსზე.
თურქეთში ჩატარებულ კონკურსზე გაირკვა, რომ სიმღერა, რომლითაც ფარიდმა მოიგო ეროვნული შიდა კონკურსი, ,,Sensiz", არ იქნებოდა ის სიმღერა რომლითაც იგი წარდგებოდა თურქვიზიაზე, ამიტომ საბოლოოდ შეირჩა სიმღერა ,,Yaşa" რომელმაც აზერბაიჯანს 210 ქულით გამარჯვება მოუტანა.
თურქვიზიის სიმღერის კონკურსი 2014
2014 წლის მაისში აზერბაიჯანმა განაცხადა რომ მონაწილეობას მიიღებდა კონკურსში, ATV-მ შერჩევის პროცესი დაიწყო 2014 წლის ივლისში. საბოლოოდ ელვინ ორდუბადლი შეირჩა ჟიურის მიერ აზერბაიჯანის წარმომადგენლად, რომელმაც შეასრულა სიმღერა ,,Divlərin yalnızlığı". აზერბაიჯანი ნახევარფინალიდან გავარდა და 25 ქვეყნიდან 21-ე ადგილი დაიკავა, მაგრამ შემდეგ გაირკვა რომ ქულები არასწორად დათვალეს, შედეგების შესწორების შემდეგ გადაწყდა რომ ნახევარფინალიდან ტოპ 15 ქვეყანა გადასულიყო ფინალში. აზერბაიჯანმა ფინალში 177 ქულით მეცხრე ადგილი დაიკავა.
თურქვიზიის სიმღერის კონკურსი 2015
აზერბაიჯანმა 2015 წლის 9 მაისს დაადასტურა რომ მონაწილეობას მიიღებდა კონკურსში. 2015 წლის 29 სექტემბერს მეჰმან ტაგიევი შეირჩა ქვეყნის წარმომადგენლად. 8 ოქტომბერს კი ცნობილი გახდა რომ იგი შეასრულებდა სიმღერას ,,სტამბოლი”. კონკურსში აზერბაიჯანმა 155 ქულით მეშვიდე ადგილი დაიკავა.
თურქვიზიის სიმღერის კონკურსი 2020
2020 წლის 25 ოქტომბერს აზერბაიჯანმა დაადასტურა, რომ ქვეყანა მონაწილეობას მიიღებდა მე-5 თურქვიზიის სიმღერის კონკურსში. აიდან ხასხასზადი შეირჩა იმ წელს ქვეყნის წარმომადგენლად. მან შეასრულა სიმღერა ,,Can Can Qardaş Can" და დაიკავა მე-5 ადგილი 193 ქულით.
სქოლიო
კატეგორია:თურქვიზიის სიმღერის კონკურსი კატეგორია:აზერბაიჯანი თურქვიზიის სიმღერის კონკურსში კატეგორია:აზერბაიჯანული მუსიკა
დავიდ ჰანზემანი
დავიდ იუსტუს ლუდვიგ  ჰანზემანი   (დ. 12 ივლისი, 1790, ფინკენვერდერი  — გ. 4 აგვისტო, 1864, შლანგენბადი), პრუსიის პოლიტიკური მოღვაწე. XIX საუკუნის 30-40 წლებში გერმანიის ლიბერალური ბურჟუაზიის ერთ-ერთი ლიდერი. ჩამოაყალიბა გერმანიის ლიბერალური ბურჟიაზიის პოლიტიკური პროგრამა: საერთოპრუსიული წარმომადგენლობითი კრების მოწვევა, გერმანიის საბაჟო კავშირის გაფართოება და განმტკიცება, იუნკერთა პრივილეგიების გაუქმება. გერმანიის 1848 რევოლუციის დროს, მარტი-ივნისი, პრუსიის ლიბერალური ბურჟუაზიის მთავრობის ფინანსთა მინისტრი, 1848 ივლისი-სექტემბერი მინისტრ-პრეზიდენტი.
წმინდა სოზონტი
წმინდა მოწამე სოზონტი - მართლმადიდებელი ეკლესიის წმინდანი, ხსენების დღე  არის ძველი სტილით 7 სექტემბერი, ახალი სტილით - 20 სექტემბერი.
ცხოვრება
იგი ლიკაონიელი მწყემსი იყო. იგი გულმოდგინედ კითხულობდა წმიდა წერილს, შემდეგ კი შეძენილ ცოდნას შემოკრებილ მეცხვარეებს უზიარებდა. ერთხელ, ღამით, მუხის ძირას მჯდომ სოზონტს უფალმა სასწაულებრივი გამოცხადებით მოწამეობრივი ღვაწლისკენ მოუწოდა.
ქრისტეს ტარიგი კილიკიის ქალაქ პომპეოპოლში გაემგზავრა, სადაც იმჟამად წარმართული კერპის დღესასწაულისთვის ემზადებოდნენ, საკერპოში შეიპარა, ცრუღვთაების ოქროს ქანდაკს ხელი მოჰკვეთა, დაანაწევრა და გლახაკებს დაურიგა. კერპის ხელის გაქრობამ ქალაქში შფოთი და განგაში გამოიწვია, ეჭვმიტანილებს აკავებდნენ, დასაკითხად მიჰყავდათ და აწამებდნენ. სოზონტმა არ ისურვა, უდანაშაულოთა ტანჯვის მიზეზი გამხდარიყო, ნებით წარდგა იმპერატორ მაქსიმიანუსის (284-305; 307-310) წინაშე და განაცხადა, კერპს ხელი მე მოვკვეთეო: განრისხებულმა იმპერატორმა ბრძანა, სასტიკად ეწამებინათ მხნე აღმსარებელი. წმიდა სოზონტმა საშინელ ტანჯვაში შეჰვედრა სული უფალს (დაახლ. 304). იმპერატორის ბრძანებით მსახურებმა მოწამის ცხედრის დასაწვავად დიდი კოცონი დაანთეს, მაგრამ უეცარმა წვიმამ ცეცხლი ჩააქრო. ღამით ქრისტიანებმა ფარულად წაასვენეს მოწამის ცხედარი და პატივით მიაბარეს მიწას.
ლიტერატურა
კატეგორია:III საუკუნის ქრისტიანი წმინდანები კატეგორია:მართლმადიდებელი ეკლესიის წმინდანები
ჰარისონ ფორდი (მუნჯი კინოს მსახიობი)
ჰარისონ ფორდი (Harrison Ford; დ. 16 მარტი, 1884 — გ. 2 დეკემბერი, 1957) — ბროდვეის თეატრისა და კინოს მსახიობი მუნჯი კინემატოგრაფიის პერიოდში.
კანზასში დაბადებულმა ფორდმა სამსახიობო კარიერა ბროდვეიზე 1904 წელს დაიწყო. კინოში მან 1915 წელს მოსინჯა ბედი, რის შემდეგაც ჰოლივუდში გადავიდა. ის მალევე ხდება წამყვანი მსახიობი ისეთი ადრეული ვარსკვლავების გვერდით, როგორებიც იყვნენ კონსტანც ტალმაჯი, ნორმა ტალმაჯი, მარი პრევოსტი, მარი დეივისი და კლარა ბოუი.
ფორდის კინოკარიერა დასრულდა გახმოვანების ტექნოლოგიის განვითარებით. მისი ბოლო და ერთადერთი გახმოვანებული ფილმი "Love in High Gear" 1932 წელს გამოვიდა. ამის შემდეგ ის თეატრს დაუბრუნდა.
საკუთარი წვლილისთვის კინოს ინდუსტრიაში ჰარისონ ფორდს აქვს მინიჭებული ვარსკვლავი ჰოლივუდის დიდების ხეივანში #6665 ჰოლივუდის ბულვარზე. მის სეხნიას, თანამედროვე კინოს ვარსკვლავს, ჰარისონ ფორდსაც ასევე აქვს საკუთარი ვარსკვლავი ჰოლუვიდის დიდების ხეივანში კოდაკის თეატრის წინ.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 16 მარტი კატეგორია:დაბადებული 1884 კატეგორია:გარდაცვლილი 2 დეკემბერი კატეგორია:გარდაცვლილი 1957
ფრანსისკო სოლანო ლოპესი
ფრანსისკო სოლანო ლოპესი (Francisco Solano López; დ. 24 ივლისი, 1827 — გ. 1 მარტი, 1870) — პარაგვაის პრეზიდენტი 1862 წლიდან სიკვდილამდე, 1870 წლამდე. ოფიციალურად იგი პრეზიდენტ კარლოს ანტონიო ლოპესის უფროსი ვაჟი იყო, რომლის მემკვიდრეც იგი გახდა. თუმცა, დედამისი აღიარებდა, რომ იგი ქორწინების გარეშე შეეძინა.
რესურსები ინტერნეტში
კატეგორია:პარაგვაის პრეზიდენტები კატეგორია:დაბადებული 24 ივლისი კატეგორია:დაბადებული 1827 კატეგორია:გარდაცვლილი 1 მარტი კატეგორია:გარდაცვლილი 1870
ყაზახეთის ისტორია
მინი|თანამედროვე ყაზახეთის მდებარეობა მინი|150პქ|სახაკანო პერიოდის გამოსასვლელი აბჯარი ყაზახეთის ტერიტორიაზე მცხოვრები ადამინების ისტორია დაახლოებით 1 მილიონი - 800 000 წლის წინ კარატაუს მთებში მცხოვრები პიტეკანტროპებით (ადამიან-მაიმუნი) იწყება. კარატაუს რეგიონში და ცენტრალური ყაზახეთის ტერიტორიაზე ნეანდერტალელები დაახლოებით 140 – 40 ათასი წლის წინ გამოჩნდნენ, ხოლო თანამედროვე ჰომო-საპიენსები 40 – 12 წლის წინ ცენტრალურ და აღმოსავლეთ ყაზახეთში.
ჩვენს წელთაღრიცხვამდე III საუკუნეში ყზახეთის ტერიტორია მთლიანად შედიოდა ჰუნების იმპერიაში, საიდანაც იწყება მისი ისტორიული პერიოდი. ჰუნების იმპერიამ გააერთიანა დაახლოებით 26 დამოუკიდებელი ტომობრივი კავშირი. იმპერიის დაშლის შემდეგ ყაზახეთის ტერიტორიაზე მცხოვრებმა ტიელებმა შექმნეს ტომობრივი კავშირი, რომელიც მიიჩნეოდა ჰუნების იმპერიის მემკვიდრედ.
ჩვენი წელთაღრიცხვის VI საუკუნეში ყაზახეთის ტერიტორიაზე მცხოვრები ხალხები მოექცნენ თურქთა სახაკანოში. ადრეულ შუა საუკუნეებში ყაზახეთის ტერიტორიაზე არსებობდა რამდენიმე დამოუკიდებელი ქვეყანა, მათ შორის ყველაზე ცნობილები არიან: კანგარის კავშირი, ოღუზების ქვეყანა და ყარახანიდების სახელმწიფო. XIII საუკუნეში ყაზახეთი მოექცა მონღოლთა იმპერიის გავლენის ქვეშ. XVI საუკუნეში ყაზახეთის ნაწილი დაიპყრო რუსეთის იმპერიამ. თანამედროვე ყაზახეთი, როგორც დამოუკიდებელი პოლიტიკური ერთეული საბჭოთა კავშირის შემადგენლობაში 1930 წელს ჩამოყალიბდა.
რესურსები ინტერნეტში
კატეგორია:ყაზახეთის ისტორია
ვიშეგრადული ჯგუფი
დასახელება მომდინარეობს 1991 წლის 15 თებერვალს სამი ქვეყნის პირველი პირის მიერ მოწყობილი სამიტიდან, რომელიც შედგა ვიშეგრადის ციხე-სიმაგრეში.
სქოლიო
კატეგორია:საერთაშორისო ოგანიზაციები კატეგორია:ცენტრალური ევროპა
Cerapachys binodis
Cerapachys binodis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
Lasioglossum shendicum
Lasioglossum shendicum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1945 წელს.
სქოლიო
shendicum
ლუციუს ტარკვინიუს კოლატინუსი
ლუციუს ტარკვინიუს კოლატინუსი — (Lucius Tarquinius Collatinus). რომის პირველი კონსული. იგი ლუციუს ტარკვინიუს სუპერბუსის, რომის უკანასკნელი მეფის ნათესავი იყო.
ტარკვინიუსის დამხობა
რომში გვიან ღამით ჩავიდნენ და კოლატინუსის სახლს მიადგნენ, მეფის რძლებისგან განსხვავებით ლუკრეცია სახლში იყო და შალს რთავდა. ამრიგად ცოლების "შეჯიბრში" ლუკრეციამ გაიმარჯვა. სექსტუს ტარკვინიუსს ნათესავის მეუღლე ძალიან მოეწონა. რამდენიმე დღის მერე სექსტუსი მარტო მივიდა ლუკრეციას სახლში. იქ მას კარგად გაუმასპინძლდნენ და სტუმრების ოთახში შესთავაზეს დაძინება. როდესაც სახლში ყველამ დაიძინა, სექსტუსი ლუკრეციას საძინებელში შეიპარა და დაემუქრა, რომ თუ იგი არ დანებდებოდა, იგი მას მაინც გააუპატიურებდა, მოკლავდა და მკვდარ მონას მიუწვენდა. ამ მუქარამ გაჭრა და ლუკრეცია დანებდა. როდესაც სექსტუსი წავიდა, ლუკრეციამ შიკრიკები გაუგზავნა ქმარს და მამას, ამცნო რომ ცუდი ამბავი მოხდა და რომ იცინი ერთგულ მეგობრებთან ერთად მოსულიყვნენ.
კოლატინუსსთან ერთად ლუციუს ბრუტუსიც ჩამოვიდა. ლუკრეციამ უამბო ქმარს და მამას თუ რაც შეემთხვა, დააფიცა ისინი რომ შურს იძიებდნენ და თავი მოიკლა. ბრუტუსმა მკვდარ ლუკრეციასთან დაიფიცა რომ შურს იძიებდა არა მარტო სექსტზე არამედ ლუციუსზეც.
ამ ამაზრზენი ამბის შეტყობამ მოსახლეობა აღაშფოთა, ბრუტუსმა კი შეკრებილ ახალგაზრდობას შეიარაღებისკენ და აჯანყებისკენ მოუწოდა. ფორუმზე მისულთ ხალხი იქ უკვე შეკრებილი დახვდათ. ბრუტუსმა მიმართა მათ და სექსტუსის უღის საქციელთან ერთად დაგმო ლუციუსის სიამაყე და უსამართლობაც. მან მოუწოდა რომაელ ხალხს დაემხოთ მეფის მმართველობა რომში და სამეფო ოჯახი გაეძევებინათ. ლუციუს ტარკვინუსი ამ ამბის შეტყობისთანავე დაიძრა თავისი ჯარითურთ რომისკენ, მაგრამ რომაელებმა კარიბჭე არ გაუღეს. ჯარის იმედი მას აღარ ჰქონდა და ამიტომ ოჯახთან ერთად ერუტრიაში გაიქცა.
კონსულობა
რომაელთა მეფის ტირანიისგან განთავისუფლების შემდეგ ბრუტუსმაც და სენატმაც ჩათვალეს, რომ ერთმმართველობა აღარ უნდა არსებულიყო, და ამიტომ თითო წლის ვადით ორი კონსულის არჩევა დააწესეს. პირველ არჩევნებში ბრუტუსმა რა თქმა უნდა გაიმარჯვა, მასთან ერთად კონსული ტარკვინიუს კოლატინუსიც გახდა. მიუხედავად იმისა, რომ კოლატინუსის მეფისადმი სიძულვილი ეჭვს არ ჰბადებდა, ხალხს მაინც ეშინოდა რომ იგი ძალაუფლების ხელში ჩაგდებას განიზრახავდა.
ბრუტუსმა სენატის სხდომაზე მიმართა კოლატინუს და ურჩია, რომ უარი ეთქვა კონსულობაზე და დაეტოვებინა რომი. ამ უკანასკნელს ეს არ სურდა, მაგრამ ყველა ახლობელმა დაჟინებით ურჩია წასულიყო და ქონებაც წაეღო და ბოლოს იგი დათანხმდა.
წყაროები
კატეგორია:რომის რესპუბლიკის კონსულები კატეგორია:გარდაცვლილი ძვ. წ. 509 კატეგორია:ტარკვინიუსები კატეგორია:ძვ. წ. VI საუკუნის რომაელები
კარლოს სანტანა
კარლოს აუგუსტო ალვეს სანტანა (დ. 20 ივნისი, 1947) — გრემის ჯილდოს მფლობელი მუსიკოსი, რომელიც გამოდის ფსევდონიმით სანტანა. იგი პოპულარული გახდა 1960-იანი წლების ბოლოს და 1970-იანი წლების ბოლოს, ჯგუფთან სანტანა ერთად, რომელიც როკის, სალსას და ჯაზ ფიუჟენ სინთეზს უკრავდა (იგი ითვლება ამ შერეული ჟანრის პიონერად). კარლოს სანტანას კარიერამ ჯგუფთან, სოლო და თანამშრომლობების სახით რამდენიმე ათეული წელიწადი მოიცვა. 1999 წელს მან გამოსცა დუეტების დისკი Supernatural, რომლითაც მეინსტრიმულ ტალღაში მოექცა და პოპულარული გახდა ახალგაზრდა თაობაში. თითქმის იგივე წარმატება წილად ხვდა შემდეგ ალბომებს. 2010 წელს გამოიცა მისი დისკი Guitar Heaven: Santana Performs the Greatest Guitar Classics of All Time, ცნობილი როკ-სიმღერების ქავერ-ვერსიებით.
კარლოს სანტანას მიღებული აქვს 10 გრემის და 3 ლათინური გრემის ჯილდო.
მამული (ქონება)
მამული — მამაპაპეული, წინაპრებისაგან მიღებული უძრავ-მოძრავი ქონება და სხვა. ნაწარმოებია სიტყვისაგან მამა. (ანალოგიური წარმოებისა იყო დედული, სიტყვისაგან დედა). შუა საუკუნეების ქართულში განსაზღვრავდა წინაპრებისაგან გადმოცემულ ნივთს, ქონებას, მხარეს, ქვეყანას, სამფლობელოს, ადათს, სარწმუნეობას და სხვა. მაგ. „მამაული ქვეყანა“ – მემკვიდრეობით მიღებული მიწა; „მამული შჯული“ – მამაპაპეული სარწმუნოება; „ჴრმალი მამული“ – წინაპართა ხმალი; „სახლი მამული“ – წინაპართა მხრე; „მამული სამკჳდრებელი“ – წინაპართა საცხოვრებელი ქვეყანა და სხვა.
ლიტერატურა
კატეგორია:ქართული კულტურა
როსტომიანი (S-1580)
მინიატიურა|150პქ|ერთ-ერთი გვერდი ხელნაწერიდან როსტომიანის ქართული ხელნაწერი S-1580 შესრულებულია XVII საუკუნეში. დღეს დაცულია საქართველოს ხელნაწერთა ეროვნული ცენტრის S ფონდში. შინაარსობრივად წარმოადგენს "შაჰ-ნამეს" (მეფეთა წიგნის) ნაწილს ქართულ ენაზე.
ლიტერატურა
კატეგორია:ქართული საერო ხელნაწერები კატეგორია:ხელნაწერთა ეროვნული ცენტრის S ფონდი
პარალელოგრამი
thumb|პარალელოგრამი პარალელოგრამი — ოთხკუთხედი, რომლის მოპირდაპირე გვერდები პარალელურია.
პარალელოგრამის თვისებებია: 1) პარალელოგრამის მოპიდაპირე გვერდები და კუთხეები ერთმანეთის ტოლია; 2) პარალელოგრამს დიაგონალი ორ ტოლ სამკუთხედად ჰყოფს; 3) პარალელოგრამში დიაგონალები გადაკვეთის წერტილით შუაზე იყოფიან;
პარალელოგრამობის ნიშნებია: 1) თუ ოთხკუთხედში მოპირდაპირე გვერდები წყვილ–წყვილად ტოლია, მაშინ ეს ოთხკუთხედი პარალელოგრამია; 2) თუ ოთხკუთხედში ორი გვერდი ტოლია და პარალელურია, ეს ოთხკუთხედი პარალელოგრამია; 3) თუ ოთხკუთხედში დიაგონალები გადაკვეთის წერტილით შუაზე იყოფიან, ეს ოთხკუთხედი პარალელოგრამია;
პარალელოგრამს, რომლის ყველა კუთხე მართია, ეწოდება მართკუთხედი. პარალელოგრამს, რომლის ოთხივე გვერდი ტოლია, ეწოდება რომბი. პარალელოგრამი, რომელიც ერთდროულად არის რომბიც და მართკუთხედიც, არის კვადრატი.
კვადრატი შეიძლება ორნაირად განვმარტოთ: 1) კვადრატი არის ისეთი მართკუთხედი, რომლის ყველა გვერდი ტოლია; 2) კვარდრატი არის ისეთი რომბი, რომლის ყველა კუთხე მართია;
ძველი ესპანური დამწერლობები
thumb|thumb|დამწერლობების გავრცელების არეალი, ესპანეთი ძველი ესპანური დამწერლობები — ზოგადი სახელწოდება დამწერლობის სისტემებისა, რომლებიც რომაული მმართველობის დამყარებამდე იბერიის ნახევარკუნძულზე გამოიყენებოდა. ტიპოლოგიურად მათი უმეტესობა უჩვეულო და იშვიათია, წარმოადგენენ გარდამავალ შრიფტებს ნახევრად სილაბურსა და ანბანს შორის, თუმცა ისინი ფინიკიური დამწერლობისაგან განვითარდნენ.
ძველი ესპანური დამწერლობები ძვ. წ. V საუკუნიდან, ზოგიერთი მეცნიერის აზრით კი VII საუკუნიდან ძვ. წ. I ან ახ. წ. I საუკუნემდე გამოიყენებოდა და მთავარ საშუალებას წარმოადგენდა იმდროინდელი ძველი ესპანური ენებისათვის. ზოგი მკვლევარი ფიქრობს რომ ისინი მხოლოდ ფინიკიური ანბანისაგან შეიქმნენ, მაშინ როდესაც, ზოგიერთს მიაჩნია, რომ ბერძნულმა დამწერლობამ დიდი როლი ითამაშა მათს განვითარებაში.
დამწერლობები
ძველი ესპანური დამწერლობები მოიცავს სამ ძირითად სისტემას: სამხრეთის, ჩრდილოეთისა და გრეკო–იბერიული. ეს ძირითადი დამწერლობები ერთმანეთისაგან როგორც ასოთა მოხაზულობით, ისე მათი გამოთქმებით განსხვავდება.
სამხრეთ ესპანური დამწერლობის ნიმუშები ძირითადად იბერიის ნახევარკუნძულის სამხრეთ ნაწილშია ნაპოვნი და დღემდე აღმოჩენილი ესპანური დამწერლობების მხოლოდ 5 %–ს წარმოადგენს. ძირითადად იწერება მარჯვნიდან მარცხნივ. მოიცავს შემდეგ შრიფტებს:
ჩრდილოური წარწერები ძირითადად იბერიის ნახევარკუნძულის ჩრდილოეთის მეოთხედშია ნაპოვნი და აღმოჩენილი ძველესპანური დამწერლოებბის ნიმუშების 95 %–ს წარმოადგენს. ძირითადად იწერება მარცხნიდან მარჯვნივ. მოიცავს შემდეგ ქვეჯგუფებს:
გარდა ამისა არსებობს ეს უკანასკნელი პირდაპირ ბერძნული დამწერლობის იონური ვარიანტისაგან წარმოიშვა და გამოიყენებოდა ხმელთაშუა ზღვის სანაპირო რეგიონებში, დღევანდელი ალიკანტესა და მურსიის პროვინციების ტერიტორიაზე.
კატეგორია:დამწერლობები
პარაგვაის ტბების სია
ცხრილში მოცემულია პარაგვაის მნიშვნელოვანი ტბების არასრული სია:
მამული (სამშობლო)
მამული — მსაზღვრელი სიტყვიდან მამული, იქცა დამოუკიდებელ არსებით სახელად და შეითავსა საზღვრული სიტყვის ცნებაც — წინაპართა ქვეყანა, ე. ი. სამშობლო. ასეთი მნიშვნელობით მამული იხმარებოდა არა მარტო შუა საუკუნეებში, არამედ — ბურჟუაზიულ ეპოქაშიც, ზოგჯერ კი იხმარება თანამედროვე ქართულშიც.
პარაგვაის ტბების სია
რესურსები ინტერნეტში
კატეგორია:პარაგვაის ტბები
მამული (სამშობლო)
ლიტერატურა
კატეგორია:ქართული ენა კატეგორია:პატრიოტიზმი კატეგორია:კულტურული გეოგრაფია კატეგორია:ნაციონალიზმი კატეგორია:ეროვნული პოლიტიკა
ტორდერა
ტორდერა — მდინარე ესპანეთში, კატალონიის მხარეში. ბლანესთან ერთვის ხმელთაშუა ზღვას. მდინარის შესართავი ხასიათდება დელტით, რომლის ფართობიც 8კმ2-ს შეადგენს.
კატეგორია:ესპანეთის მდინარეები
Cerapachys braunsi
სქოლიო
კატეგორია:ჭიანჭველები
ონისიფორე (სამოცდაათთაგანი)
წმინდა მოციქული ონისიფორე (Ὀνησιφόρος, Onesiphorus) — სამოცდაათ მოციქულთაგანი, ხსენების დღე (ევოდისთან ერთად) არის ძველი სტილით 7 სექტემბერი, ახალი სტილით - 20 სექტემბერი. წმიდა მოციქულ ონისიფორეს მოციქული პავლე ახსენებს ტიმოთეს მიმართ ეპისტოლეში:
წმიდა ონისიფორე ჯერ კოლოფონში (მცირე აზია) იქნა დადგენილი ეპისკოპოსად, შემდეგ კი - კორინთოს სამწყსოს განაგებდა. იგი მოწამეობრივად აღესრულა ჰელესპონტის ნაპირას, ქალაქ პარიაში (ეფესოს მახლობლად), სადაც წარმართთა შორის ქრისტეს სარწმუნოების საქადაგებლად ჩავიდა. უსჯულოებმა შეიპყრეს უფლის რჩეული, საკერპოსთან მიიყვანეს და წარმართული ღვთაებებისთვის საკმევლის კმევა მოსთხოვეს; როდესაც პასუხად მტკიცე უარი მიიღეს, მონასთან, ჰორფორისთან ერთად გაუხედნავ ცხენებს გამოაბეს და მიწაზე თრევით ამოხადეს სული: რომაული მარტიროლოგის მიხედვით, წმიდა ონისიფორე 16 სექტემბერს გარდაიცვალა.
ლიტერატურა
„წმიდანთა ცხოვრება“, ტომი III, თბილისი, 2001 წელი
სქოლიო
კატეგორია:I საუკუნის ქრისტიანი წმინდანები კატეგორია:ქრისტეს სამოცდაათი მოციქული
Lasioglossum shestakovi
Lasioglossum shestakovi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
სქოლიო
shestakovi
Honky Château
Honky Château — ელტონ ჯონის მეხუთე სტუდიური ალბომი. იგი გამოვიდა 1972 წელს. დისკი გამოსცა ლეიბლმა DJM Records.
ალბომის სახელწოდება მომდინარეობს ცნობილი სტუდიისგან Château d'Hérouville, რომელიც პარიზში მდებარეობს.
განსაკუთრებული პოპულარობა იქონიეს ალბომის სიმღერებმა Honky Cat, Rocket Man (I Think It's Going to Be a Long, Long Time) და Mona Lisas and Mad Hatters.
სერტიფიცირებები
}
Cerapachys braytoni
Cerapachys braytoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს. .
სქოლიო
კატეგორია:ჭიანჭველები
Lasioglossum shillongense
სქოლიო
shillongense
Led Zeppelin II
Led Zeppelin II — ინგლისური მძიმე როკ-ჯგუფ ლედ ზეპელინის მეორე სტუდიური ალბომი. გამოიცა 1969 წელს.
ალბომი იწერებოდა ჯგუფში დაძაბული პერიოდის დროს, კონცერტებს შორის, თუმცა მისი დიდი ნაწილი ჩაწერილია ჩვეულებრივ სტუდიაში.
სქოლიო
კატეგორია:ლედ ზეპელინის ალბომები კატეგორია:1969 წლის ალბომები კატეგორია:ალბომები ჯიმი პეიჯის პროდიუსერობით
ღირებულება
ღირებულება — სასურველის ექსპლიციტური ან იმლიციტური კონცეფცია, რომელიც ახასიათებს ინდივიდებს ან ჯგუფებს და განსაზღვრავს ადამიანის ქცევის ტიპს, მიზნებს და მათი მიღწევის საშუალებებს. ღირებულების გააჩნია შესაბამისი ქცევის აღძვრისა და ქცევის რეგულირების ფუნქცია.
ღირებულებათა სტრუქტურა
ღირებულებები ჯგუფდება მათი შინაარსის მიხედვით. შპრანგერი გამოყოფს ღირებულების ექვს სახეს: ჭეშმარიტების, სილამაზის, აუცილებლობის, ძალაუფლების, სიყვარულისა და რელიგიის. მათი ფლობის მიხედვით შეიძლება დავახასიათოთ, როგორც ინდივიდი ისე საზოგადოება.
შ. შვარცი ღირებულებას განიხილავს, როგორც ქცევის წარმმართველ ტრანსსიტუაციურ მიზანს და გამოყოფს ათ მოტივაციურ ტიპს;
შვარცმა ეს ტიპები დააჯგუფა იმ ინტერესების მიხედვით, რომელსაც ისინი ემსახურებიან და გამოყო ინდივიდუალურ ინტერესებზე ორიენტირებულ ღირებულებათა ჯგუფი (თვითორიენტაცია, სტიმულაცია, ჰედონიზმი, მიღწევა, ძალაუფლება), კოლექტიურ ინტერესებზე ორიენტირებული (კეთილგანწყობა, ტრადიციულობა, კონფორმულობა) და შერეულ ინტერესებზე ორიენტირებული ჯგუფი (უნივერსალიზმი, უსაფრთხოება).